DOI: 10.14457/tu.the.2020.1352
title: กรณีศึกษาความสำเร็จการทำงานและนโยบายการบริหารกิจการสาธารณะรูปแบบราชประสงค์โมเดลของกลุ่มผู้ประกอบวิสาหกิจในย่านราชประสงค์และการทำงานกับหน่วยงานภาครัฐ

description: การศึกษาเรื่อง กรณีศึกษาความสำเร็จการทำงานและนโยบายการบริหารกิจการสาธารณะรูปแบบราชประสงค์โมเดล ของกลุ่มผู้ประกอบวิสาหกิจในย่านราชประสงค์ และการทำงานกับหน่วยงานภาครัฐ ในพื้นที่เขตปทุมวัน กรุงเทพมหานคร ในครั้งนี้มีวัตถุประสงค์ 1) เพื่อทราบถึงโครงสร้างหน่วยงาน วิสัยทัศน์ ยุทธศาสตร์ โครงการ แผนการทำงานของราชประสงค์โมเดลตั้งแต่ก่อตั้งถึงปัจจุบัน 2) เพื่อเข้าใจรูปแบบการทำงานร่วมกันของราชประสงค์โมเดลกับหน่วยงานของรัฐ 3) เพื่อทราบถึงปัจจัยของความสำเร็จในการทำงานบริหารกิจการสาธารณะรูปแบบราชประสงค์โมเดลของกลุ่มผู้ประกอบวิสาหกิจในย่านราชประสงค์ 4) เพื่อทราบถึงปัญหาอุปสรรค และวิธีการแก้ไขปัญหา ของการบริหารกิจการสาธารณะรูปแบบราชประสงค์โมเดลของกลุ่มผู้ประกอบวิสาหกิจในย่านราชประสงค์ 5) เพื่อประโยชน์ต่อการเป็นต้นแบบโมเดลในการพัฒนาพื้นที่สาธารณะของหน่วยงานเอกชนให้กับพื้นที่อื่น ๆการศึกษาครั้งนี้ใช้วิธีวิจัยเชิงคุณภาพ Qualitative Research โดยการลงพื้นที่สัมภาษณ์ สังเกตการณ์ และเก็บรวบรวมข้อมูลจากเอกสาร หนังสือ และเอกสารทางอินเทอร์เน็ต มีขอบเขตด้านพื้นที่อยู่ในเขตปทุมวัน กรุงเทพมหานคร ในกลุ่มประชากรสามส่วน คือ 1) กลุ่มภาคเอกชนที่เป็นสมาชิกของกลุ่มวิสาหกิจในย่านราชประสงค์ จำนวน 3 หน่วยงาน 2) กลุ่มภาคเอกชนที่ไม่ได้เป็นสมาชิกแต่ทำงานร่วมในบางโครงการหรือกิจกรรม จำนวน 3 หน่วยงาน 3) กลุ่มประชาชนที่เข้ามาใช้พื้นที่ผู้มีส่วนได้ส่วนเสียในพื้นที่ย่านราชประสงค์ จำนวน 5 คนผลการศึกษาพบว่า การทำงานของราชประสงค์โมเดลนั้นบริหารจัดการอยู่บนพื้นที่ประมาณ 1,020,000 ตารางเมตร โดยมีพื้นที่จากแยกชิดลม ถึงแยกเฉลิมเผ่า และจากสี่แยกประตูน้ำ ถึงช่วงสถานีรถไฟฟ้าราชดำริ มีประชากรสัญจรประมาณ 600,000 คน ต่อหนึ่งวัน มีนักท่องเที่ยวเข้ามาในพื้นที่ 250,000,000 คน ต่อปี และมีเงินหมุนเวียนในระบบวันละ 100,000,000 ล้านบาท ด้วยวิสัยทัศน์ ราชประสงค์ แบงคอก ดาวน์ทาวน์ สมาร์ทดิสทริค มีโครงสร้างการดำเนินงานโดยใช้คณะกรรมการ คือ นายกสมาคมผู้ประกอบวิสาหกิจในย่านราชประสงค์ รองนายกสมาคมผู้ประกอบวิสาหกิจในย่านราชประสงค์ และคณะกรรมการสมาคมผู้ประกอบวิสาหกิจในย่านราชประสงค์และผู้ทรงคุณวุฒิ ประกอบไปด้วยหน่วยงานภาคเอกชน ประเภทชอปปิ้งคอมเพล็กซ์ ประเภทโรงแรม ประเภทอาคารสำนักงาน และประเภทอาคารที่พักอาศัย รวม 23 ผู้ประกอบการ มีเงินทุนในการดำเนินงานจากการรวบรวมค่าสมาชิกรายปี และการลงทุนแยกเฉพาะในแต่ละโครงการ กิจกรรมราชประสงค์โมเดล มีรูปแบบการทำงานและการทำงานกับหน่วยงานภาครัฐสามารถแบ่งออกได้เป็นสองหลักแนวคิด คือตามหลักรูปแบบความร่วมมือระหว่างภาครัฐ - ภาคเอกชน โดยการทำหนังสือบันทึกความเข้าใจข้อตกลงความร่วมมือ ระหว่างหน่วยงานภาครัฐและภาคเอกชน ใช้ในการก่อสร้างโครงสร้างพื้นฐาน กิจการเพื่อสาธารณะ อาทิ โครงการทางเดินลอยฟ้า โครงการปรับปรุงทางเท้าแยกราชประสงค์ โครงการพัฒนาวางระบบความปลอดภัย โดยรับมอบนโยบายจากภาครัฐมาดำเนินการออกแบบ ก่อสร้าง จัดซื้อจัดจ้าง หาเงินทุนดำเนินการ และส่งมอบคืนแก่รัฐบาลตามหลักแนวคิดย่านพัฒนาธุรกิจ โดยมีระบบการจัดการ 4 ด้าน เป็นสำคัญ คือ 1) การดำเนินงานที่รองรับนโยบายจากหน่วยงานของรัฐ 2) การดูแลระบบการเงินส่วนกลางของพื้นที่ 3) การดูแลพัฒนา รักษา ปรับปรุงพื้นที่ภูมิทัศน์ 4) การส่งเสริมทางด้านการตลาดและประชาสัมพันธ์สรุปผลการศึกษาและปัจจัยความสำเร็จการทำงานและนโยบายการบริหารกิจการสาธารณะรูปแบบราชประสงค์โมเดล ของกลุ่มผู้ประกอบวิสาหกิจในย่านราชประสงค์ และการทำงานกับหน่วยงานภาครัฐ นั้นสามารถแยกได้ดังนี้ประการแรก ด้านภูมิศาสตร์ที่ตั้ง ทำเลใจกลางเมืองที่เอื้อประโยชน์ต่อภาคธุรกิจ การคมนาคม ที่ตั้งของศูนย์ราชการ และแหล่งท่องเที่ยวประการที่สอง นโยบายการขับเคลื่อนของภาครัฐและภาคเอกชน มุมมองในการวางแผนพัฒนาของภาครัฐที่เล็งเห็นศักยภาพของพื้นที่ และรูปแบบการทำงานที่เหมาะสมของสองแนวคิดรูปแบบความร่วมมือระหว่างภาครัฐ - ภาคเอกชน และแนวคิดย่านพัฒนาธุรกิจ ที่ขับเคลื่อนไปด้วยกันอย่างมีประสิทธิภาพประการที่สาม ผู้นำและทีมงานที่มีศักยภาพ มุมมองการไกล ชี้นำให้คนอื่นเข้าใจ เดินตามเป้าหมายที่วางเอาไว้ อดทนต่อการดำเนินการและปัญหา อีกทั้งความพร้อม ความร่วมมือ ของประชาชาชนในพื้นที่ที่อยากพัฒนาย่านราชประสงค์ประการที่สี่ เงินทุนที่สามารถเข้าถึงได้จำนวนมาก มีความแข็งแรงในการระดมเงินทุนเพื่อสร้างโครงสร้างสาธารณะ และไว้เพื่อระบบเงินกองกลางที่ใช้ดูแลพื้นที่ย่านราชประสงค์ประการที่ห้า เป็นที่ดึงดูดใจต่อนักท่องเที่ยวและคนวัยทำงาน ทรัพยากรในพื้นที่ดึงดูดใจต่อนักท่องเที่ยวและเอื้อประโยชน์ให้ความสะดวกต่อคนวัยทำงานด้วยเส้นทางคมนาคมที่หลากหลายสำหรับรูปแบบการทำงานกับหน่วยงานภาครัฐนั้น มุ่งเน้นการรับสานต่อนโยบายของภาครัฐมาดำเนินการปฏิบัติตามวิธีการที่ได้กล่าวมาข้างต้น บทบาทของภาครัฐได้อยู่ในจุดยืนที่เปลี่ยนไป มีความเสี่ยงน้อยในด้านการลงทุนงบประมาณ การดูแลรักษา แต่อยู่ในจุดของผู้บริหาร และส่งมอบนโยบายคอยให้คำปรึกษาและเอื้ออำนวยความสะดวกในการดำเนินการที่เกี่ยวข้องกับอำนาจการอนุญาตของรัฐและเอกสารข้อเสนอแนะ จากข้อมูลที่ได้ทำการศึกษาวิจัยมา ราชประสงค์โมเดลเหมาะจะเป็นต้นแบบให้กับพื้นที่ย่านธุรกิจอื่น ๆ ในการนำไปปรับใช้ดำเนินการให้เหมาะกับทรัพย์กรที่มีอยู่ในแต่ละพื้นที่อย่างเหมาะสม ภาครัฐสามารถนำราชประสงค์โมเดลไปใช้เป็นโครงการนำร่อง ในพื้นที่ท่องเที่ยวในหัวเมืองใหญ่ที่เป็นที่นิยมของนักท่องเที่ยว หรือเป็นพื้นที่เศรษฐกิจสำคัญ สามารถผลักดันเป็นหนึ่งในโครงการนำร่องตามยุทธศาสตร์ชาติ 20 ปีด้านการสร้างขีดความสามารถในด้านการแข่งขัน ทางด้านโครงสร้างและพัฒนาเขตเศรษฐกิจพิเศษ กระจายความเจริญสู่ภูมิภาค และสร้างความหลากหลายด้านการท่องเที่ยว ดึงดูดนักท่องเที่ยวทุกระดับ สนับสนุนการท่องเที่ยวเชิงสร้างสรรค์ เชิงวัฒนธรรม เชิงธุรกิจ ส่งเสริมให้เป็นศูนย์กลางการท่องเที่ยว โดยทั้งหมดนี้ ภาครัฐและภาคเอกชนจะต้องหันมาทำงานร่วมกัน ในการออกแบบและรับมอบนโยบายเพื่อดำเนินการ รัฐเปลี่ยนตำแหน่งจากผู้สร้างเป็นที่ปรึกษา ให้คำแนะนำ อำนวยความสะดวกในด้านการอนุญาตดำเนินการ และติดตามการดำเนินการ โดยมีเอกชนเป็นผู้รับมอบนโยบาย นำไปดำเนินการและได้มีส่วนร่วมในการแสดงความคิดเห็นการออกแบบ การบริหารงานด้วยตัวเองตามคำแนะนำของรัฐ การทำงานรูปแบบนี้ถือเป็นจุดเชื่อมสำคัญในการทำงานของภาครัฐและภาคเอกชนในการร่วมมือกันเพื่อพัฒนาพื้นที่ของตนเองเพื่อผลักดันการพัฒนาประเทศต่อไป